Qozog‘istonlikni 220 mln so‘mga chuv tushirgan fuqaroga Qarshida jinoyat ishi qo‘zg‘atildi

2019-yil sentabr oyida Qarshi shahrida yashovchi 35 yoshli fuqaro G.D. chorva mollari savdosi bilan shug‘ullanuvchi tadbirkor Qozog‘iston Respublikasi fuqarosi 44 yoshli N.E. bilan 40 bosh qora mollarini har birini 6 500 000 so‘mdan sotib olishga kelishib, pullarini 10-dekabr kuniga qadar bo‘lib-bo‘lib to‘lab berishga va’da qilgan. Biroq, 2019-yil 15-noyabr kuni 40 bosh qora mollarni Qozog‘iston Respublikasidan o‘zining uyiga olib kelib, 2019-yil 29-noyabr kuni soat 02:00da ushbu qora mollarni bozorda jami 220.000.000 so‘mga sotib yuborib, pullarni o‘zining ehtiyojlari uchun ishlatib yuborgan, deb yozmoqda O‘zbekiston Respublikasi IIV huzuridagi Tergov departamenti.

 
Mazkur holat yuzasidan O‘zbekiston Respublikasi Jinoyat kodeksining 168-moddasi 4-qismi “a” bandi (Juda ko‘p miqdordagi firibgarlik) bilan jinoyat ishi qo‘zg‘atilgan. Fuqaro G.D. jinoyat ishi bo‘yicha ushbu modda bilan gumon qilinuvchi tariqasida ishda ishtirok etishga jalb qilinib, protsessual tartibda ushlangan. Dastlabki tergov harakatlari olib borilmoqda.